2010 novemberében részt vett egy négy napos szezon utáni GP2-es teszten a Yas Marina Circuit versenypályán, Abu-Dzabiban. Az első két napot a Scuderia Coloni, míg a a tesztek második részét a DPR csapatával teljesítette. 2011 májusában bejelentették, hogy részt vesz a 2011-es GP2-szezon barcelonai, illetve monacói futamain, ahol Davide Rigon helyetteseként versenyzett. Az olasz ekkor 17 éves volt, ezzel ő lett a GP2 történetének legfiatalabb résztvevője. Később a Valencia-i, illetve a Silverstone-i fordulókon is rajthoz állt. Halvány teljesített ez alatt a pár futam alatt: egy alkalommal sem szerzett pontot, legjobb helyezése egy 11. hely volt.. Ez, valamint annak a ténye, hogy az Auto GP bajnokságban a bajnoki címért küzdött is közrejátszott abban hogy elhagyja a kategóriát a Silverstone-i versenyt követően. 2012-ben a GP3-as mezőny tagja lett az Ocean Racing Technology csapatával. A második fordulón, Monacóban dobogós helyen látta meg a kockás zászlót. A szezon során többször is pontot szerzett. Valenciában és a Hungaroringen a negyedik helyen végzett. A 9. helyezést érte el a szezont végén, 56 ponttal.